МОДЕЛ УГ О В О Р А

Закључен између уговорних страна :

1.Туристичка организација Мајданпек доо Мајданпек, ул. Краља Петра 1, 19220 Доњи Милановац, ПИБ – 114486411, кога заступа директор Светлана Лазаревска, (у даљем тексту: **Наручилац)**.

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(назив понуђача) са седиштем у \_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_ ПИБ \_\_\_\_\_\_\_\_\_\_\_\_\_\_\_\_\_матични број: \_\_\_\_\_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Испоручилац**).

ПРЕДМЕТ УГОВОРА

Члан 1.

Предмет овог Уговора су добра - **Набавка путничког аутомобила**, јн број - **1/26**, а у свему према Понуди извођача број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ oд \_\_\_\_\_\_\_\_\_\_\_\_\_\_године,

ВРЕДНОСТ УГОВОРА

Члан 2.

Цена добра из члана 1. Уговора износи \_\_\_\_\_\_\_\_\_\_\_\_\_\_\_\_\_\_ без ПДВ односно \_\_\_\_\_\_\_\_\_\_\_\_\_\_\_\_\_\_\_\_\_\_\_ са ПДВ.

Уговорена цена је фиксна по јединици мере и не може се мењати услед повећања цене елемената на основу којих је одређена односно због наступања промењених околности.

Члан 3.

Уговорне стране су сагласне да се плаћање по овом уговору изврши на следећи начин :

После примопредаје путничког аутомобила и по испостављању рачуна у законском року

Члан 4.

**Рок испоруке** ------------ ( максимално 5 дана) дана од дана закључења уговора.

**Место испоруке** пословни простор одабраног понуђача.

Примопредаја возила ће се обавити на ауто плацу понуђача уз детаљан преглед од стране Наручиоца, као и пробну вожњу. Уколико при примопредаји возила овлашћено лице Наручиоца уочи већу техничку неисправност на возилу или оштећење, Наручиоц задржава право раскида уговора без икаквих санкција.

Захтев за продужење уговореног рока са пратећом документацијом, Испоручилац подноси Наручиоцу у року од три дана од сазнања за околност које онемогућавају завршетак обавеза у уговореном року, а најкасније 3 дана пре истека коначног рока за испуњење уговорених обавеза. Уговорени рок се не може продужити без сагласности Наручиоца.

Уговорени рок је продужен када уговорне стране у форми анекса овог уговора о томе постигну писани споразум.

Члан 5.

Испоручилац се обавезује да испоручи добро уговореног квалитета, сагласно прописима и стандардима, да уз добро достави документацију којом се доказује уговорени квалитет, у складу са захтевима Наручиоца из тендерске документације и позитивним прописима. У цену аутомобилаукључено је редовно сервисирање и одржавање у периоду од 3 године.

Гаранција:

- на мотор ----------------(минимум 3 године) године или 100.000 пређених километара од тренутка преузимања возила, у зависности од тога шта пре наступи,;

- на боју \_\_\_\_\_\_\_\_\_\_\_(минимум 2 године ) године од тренутка преузимања возила;

- на каросерију---------( мин 6 година) година од тренутка преузимања возила.

Члан 6.

Испоручилац је у обавези да приликом примопредаје возила обезбеди Потврду за регистрацију возила издату од стране произвођача или овлашћеног генералног заступника.

Испоручилац је у обавези да наведе и обезбеди постпродајну подршку за понуђено возило у овлашћеном сервису произвођача возила.

Испоручилац је у обавези да испоручи потпуно ново путничко возило, што подразумева: да је возило некоришћено, и да се након испоруке први пут региструје.

Испоручилац може испоручити и више опреме од захтеване, с тим што је дужан да достави и спецификацију за ту опрему са називом пакета опреме.

Члан 8.

Испоручилац је дужан да у року од 3(три) дана од дана закључења уговора, за испуњење уговорених обавеза, достави наручиоцу оригинал сопствену бланко меницу потписану оригиналним потписом , од стране лица овлашћеног за заступање, евидентирану у Регистру меница и овлашћења Народне банке Србије, са попуњеним и овереним меничним овлашћењем-писмом, са назначеним износом од 10 % од укупне вредности уговора без обрачунатог ПДВ-а, са роком важности минимум 30 дана дужим од истека рока за коначно извршење уговора.

Наручилац ће уновчити дату меницу уколико добављач не буде извршавао своје обавезе у роковима и на начин предвиђен уговором.

По извршењу обавеза, средство финансијског обезбеђења по основу уговора за испуњење уговорних обавеза, биће враћено Испоручиоцу, на његов захтев.У случају да добављач не изврши своје уговорене обавезе у свему у складу са закљученим уговором, изврши их делимично, касни са извршењем уговорених обавеза или уколико ангажује као подизвођача лице које није наведено у понуди, супротно члану 161. Закона о јавним набавкама, наручилац ће активирати наведено средство финансијског обезбеђења.

Ако се за време трајања уговора промене рокови за извршење уговорних обавеза, важност средстава финансијског обезбеђења за испуњење уговорних обавеза мора се продужити.

Испоручилац се обавезује да у тренутку примопредаје радова преда наручиоцу банкарску гаранцију као средство обезбеђења за отклањање грешака у општем гарантном року, која ће бити са клаузулама: безусловна и платива на први позив. Банкарска гаранција за отклањање грешака у општем гарантном року се издаје у висини не мањој од 5% од укупне вредности уговора, у корист Наручиоца. Рок важности банкарске гаранције мора бити најмање 5 дана дужи од општег гарантног рока.

Наручилац ће уновчити банкарску гаранцију за отклањање грешака у општем гарантном року у случају да изабрани понуђач не изврши обавезу отклањања недостатака који би могли умањити могућност коришћења предмета уговора у гарантном року.

Члан 9.

Гарантни рок за предметно добро је минимално 3 године од дана примопредаје.

Члан 10.

Наступање више силе ослобађа од одговорности Уговорне стране за кашњење у извршењу уговорних обавеза. Уговорна страна погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе. Као случајеви више силе сматрају се природне катастрофе, пожар, поплава, експлозија, одлуке органа власти као и друге околности настале после закључења уговора за које Уговорна страна докаже да није могла спречити, отклонити или избећи, а због чијег наступања је закаснила са испуњењем обавеза или није могла испунити своју обавезу.

Уколико наступе околности више силе које доведу до ометања или онемогућавања извршења обавеза дефинисаних уговором, рокови извршења обавеза ће се продужити за време трајања више силе.

РАСКИД УГОВОРА

Члан 11.

Уговор се може раскинути споразумно или једностраном изјавом, у свему према одредбама Закона о облигационим односима.

Изјава о једностраном раскиду Уговора се, у писаној форми, доставља другим уговорним странама и са отказним роком од 15 дана од дана пријема изјаве. Изјава мора да садржи разлог за раскид уговора.

Члан 12.

Уговорне стране су сагласне да, у складу са одредбама члана 436. став 2. Закона о облигационим односима, Испоручилац нема права да изврши пренос потраживања на трећа лица без сагласности Наручиоца.

Члан 13.

Све евентуалне спорове који настану из или поводом овог Уговора, уговорне стране ће покушати да реше споразумно.

Уколико спорови између наручиоца и испоручиоца не буду решени споразумно, уговара се надлежност Привредног суда у Зајечару.

На све што није предвиђено овим уговором, примењиваће се одредбе Закона о облигационим односима и других закона који су у вези са предметном набавком.

Члан 14.

Уговор је сачињен у 4 (четири) примерака , од којих свака уговорна страна задржава по 2 (два) примерка Уговора.

НАРУЧИЛАЦ, M.П М.П ИСПОРУЧИЛАЦ,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_